《过马光禄旧寓》
明代·皇甫汸

一区西接禁城垣，大隐曾于此避喧。过客尚思文举座，居人犹说李膺门。

清泉自绕花间去，幽鸟如窥户里言。家本秦川遥不见，重来翻谓是迷源。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。